সাবরি খান

উস্তাদ সাবরি খান (২১ মে ১৯২৭ - ১ ডিসেম্বর ২০১৫) একজন ভারতীয় সারেঙ্গি বাদক ছিলেন। তিনি ছিলেন মূলত এমন এক পরিবারের বংশধর যেখানে তার পিতা ও পিতামহ উভয়েই ছিলেন বিশিষ্ট সঙ্গীতজ্ঞ। সাবরি খান ১৯২৭ খ্রিস্টাব্দের ২১ মে ব্রিটিশ ভারতের অধুনা উত্তরপ্রদেশ রাজ্যের মোরাদাবাদ শহরে জন্মগ্রহণ করেন । মুঘল বাদশাহ আকবরের দরবারের মহান কণ্ঠশিল্পী মিয়া তানসেন যে সাইনিয়া ঘরানার সঙ্গীতের ঐতিহ্যের বাহক ছিলেন সাবরি খানও ছিলেন সেই ঘরানার অন্তর্ভুক্ত। তিনি তার পিতামহ ওস্তাদ হাজি মোহাম্মদ খানের কাছ থেকে সারেঙ্গী বাজানোর প্রাথমিক শিক্ষা নেন এবং পরে তার সারেঙ্গি বাদক পিতা উস্তাদ ছাজ্জু খানের অধীনে তালিম নেন। পরে সাবরি খান রামপুরে তার কাকা উস্তাদ লাদ্দন খানের কাছ থেকেও সারেঙ্গি বাজানোর কিছু গুরুত্বপূর্ণ এবং বিরল কৌশল আয়ত্ত করেন। সাবরি খান আকাশবাণীর কণ্ঠশিল্পীদের সঙ্গে সারেঙ্গি বাজান এবং একজন কর্মী শিল্পী হিসাবেও কাজ করেন। ১৯৬০-এর দশকের গোড়ার দিকে মার্কিন যুক্তরাষ্ট্র সফরে তিনি প্রখ্যাত সেতার বাদক রবিশঙ্কর এবং তবলা বাদক আল্লা রাখা-এর সঙ্গী হন। সাবরি খান আফগানিস্তান , পাকিস্তান, চীন, জাপান , ইউএসএসআর , মার্কিন যুক্তরাষ্ট্র, কানাডা , ইংল্যান্ড, ফ্রান্স, জার্মানি, নেদারল্যান্ডস, বেলজিয়াম, ইতালি, স্পেন, চেক প্রজাতন্ত্র, স্লোভাকিয়া, বুলগেরিয়া, সুইডেন, নরওয়ে, ফিনল্যান্ড, মেক্সিকোসহ বিশ্বের বহু দেশ সফর করেন এবং সঙ্গীত পরিবেশন করেন। বস্তুত, আমেরিকান এবং ইউরোপীয় দর্শকদের কাছে বাদ্যযন্ত্র সারেঙ্গি উপস্থাপনে কৃতিত্ব ছিল সাবরি খানের। তিনি বেহালাবাদক ইহুদি মেনুহিনের সঙ্গে একটি দ্বৈত গানও বাজান এবং ১৯৮১ খ্রিস্টাব্দে মার্কিন যুক্তরাষ্ট্রের সিয়াটেলের ওয়াশিংটন বিশ্ববিদ্যালয়ের ভিজিটিং প্রফেসর হিসাবে আমন্ত্রিত হয়েছেন। ভারতীয় শাস্ত্রীয় সংগীতে বিশেষ অবদানের জন্য, উস্তাদ সাবরি খান বহু পুরস্কার ও সম্মাননা লাভ করেছেন। উস্তাদ সাবরি খানের চার পুত্রেরা হলেন, সারওয়ার সাবরি, জামাল সাবরি, কামাল সাবরি, গুলফাম সাবরি এবং পাঁচ কন্যা। তার পৌত্রেরাও যন্ত্রসঙ্গীত শিল্পী। যেমন- সুহেল ইউসুফ খান (সারেঙ্গি), ফয়সাল ইউসুফ খান (তবলা), শারিক খান (তবলা), জুনায়েদ (গিটার) এবং নাবিল খান (সারেঙ্গি)। উস্তাদ সাবরি খান ২০১৫ খ্রিস্টাব্দের ১ ডিসেম্বর ভোরে ৮৮ বৎর বয়সে নয়াদিল্লিতে তার নিজের বাড়িতে পরিবারের সদস্য বেষ্টিত হয়ে পরলোক গমন করেন। সাহিত্য কলা পরিষদ পুরস্কার শোভন কলা সঙ্গম পুরস্কার - ১৯৮৫ বেগম আখতার পুরস্কার সঙ্গীত নাটক আকাদেমি পুরস্কার – ১৯৮৬ উত্তরপ্রদেশ সঙ্গীত নাটক একাডেমি পুরস্কার, লখনউ, উত্তরপ্রদেশ- ১৯৯০ ভারতের রাষ্ট্রপতি কর্তৃক পদ্মশ্রী পুরস্কার, ভারত সরকার - ১৯৯২ ওস্তাদ চাঁদ খান পুরস্কার - ২০০২ সঙ্গীত ভূষণ পুরস্কার - ২০০২ লাইফটাইম অ্যাচিভমেন্ট অ্যাওয়ার্ড - লিজেন্ডস অফ ইন্ডিয়া - ডিএমএ - দিল্লি -২০০৩ জাতীয় শিল্পী পুরস্কার - অল ইন্ডিয়া রেডিও প্রসার ভারতী পুরস্কার - ২০০৪ ভারতের রাষ্ট্রপতি কর্তৃক পদ্মভূষণ পুরস্কার, ভারত সরকার - ২০০৬ সঙ্গীত নাটক আকাদেমি ঠাকুর রত্ন পুরস্কার - ২০১২ A tribute to the sarangi mastery of Sabri Khan (link to his old interview on Rajya Sabha TV also included) Scroll.in website, Published 5 December 2015, Retrieved 14 December 2021 Hunt, Ken। "Sabri Khan – Biography"। Allmusic website। সংগ্রহের তারিখ ১৪ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sarangi maestro Ustad Sabri Khan dead Hindustan Times (newspaper), Published 2 December 2015, Retrieved 14 December 2021 "Padma Awards Directory (1954-2013)" (পিডিএফ)। Ministry of Home Affairs, Government of India website। ১ সেপ্টেম্বর ২০১৪। ১৫ অক্টোবর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ ডিসেম্বর ২০২১।  Ustad Sabri Khan Dies at 88 NDTV website, Published 1 December 2015, Retrieved 14 December 2021 "Award Winners List – Sangeet Natak Akademi Awards (scroll down to read under Instrumental - Sarangi)"। Sangeet Natak Akademi Awards website। ১৭ এপ্রিল ২০১০। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০২১।